ওয়েব ডেস্ক: ২০১৯ লোকসভা নির্বাচনের এখনও বাকি প্রায় তিন বছর। এখন থেকেই দেশের মসনদে বাংলার মুখ্যমন্ত্রী মমতা বন্দ্যোপাধ্যায়কে প্রোমোট করতে শুরু করল তৃণমূল কংগ্রেস। রাজ্যসভার সাংসদ তথা প্রাক্তন রেলমন্ত্রী তথাপি তৃণমূল কংগ্রেস দলের 'প্রাক্তন' সর্বভারতীয় সম্পাদক মুকুল রায়ের দাবি, "২০১৯ লোকসভা নির্বাচনে বাংলার ৪২টি আসনের মধ্যে ৪১টি আসনে তৃণমূল জিতবে এবং মমতা বন্দোপাধ্যায় হবেন দেশের পরবর্তী প্রধানমন্ত্রী"। আরও পড়ুন- রেল, সরকারি হাসপাতাল, পেট্রোল পাম্পে পুরনো নোট নেওয়ার সময়সীমা বাড়ল তাঁর আরও দাবি, জোট সরকার গঠিত হলে লালু, নীতীশের মত রজনৈতিক ব্যক্তিত্বরা মমতাকে সমর্থন জানাবেন। তিনি মনে করেন, "লালু-নীতীশ আগামী লোকসভা ভোটে ২০/২৫ আসন জিতবেন। বিজেডি জিততে পারে ১৮ থেকে ২০টি আসন। দক্ষিণ থেকে ডিএমকে এবং এডিএমকে'র মধ্যে নেতাজি অথবা মায়াবতী ২৯ থেকে ৩০টি আসন জিতবেন। সেক্ষেত্রে বাংলার জয় হবে সবথেকে বড়। তৃণমূলের ৪১ আসনের জয়ে প্রধানমন্ত্রী পদে বসবেন মমতা বন্দ্যোপাধ্যায়"।